<classify> Kauli hiyo ya Simba iliyotolewa jana na Ofisa Habari wa klabu hiyo, Haji Manara imekuja siku chache baada ya Bodi ya Ligi Kuu Tanzania kufanya mabadiliko ya ratiba ya Ligi Kuu Tanzania Bara iliyokuwa inalalamikiwa na Simba kwamba timu za Yanga na Azam zilikuwa na mechi kadhaa za viporo.Lakini jana katika taarifa yake, Manara alisisitiza kuwa malalamiko ya Simba si suala la ratiba ya ligi tu, bali pia madai yao ya vitendo vya utovu wa nidhamu vya wachezaji Tambwe na Ngoma.Klabu imeamua haitacheza mechi yoyote ya kimashindano hadi TFF itoe taarifa rasmi juu ya madai yetu ya msingi, vinginevyo tupo tayari kwa lolote na hatutishiki, alisema Manara.Manara alisema Simba inamtuhumu Tambwe kwa mchezo usio wa kiungwana dhidi ya beki wao Juuko Murshid, huku pia ikidai Ngoma alimpiga kichwa kwa makusudi beki Haasan Kessy.Suala hili la Tambwe tuliandika barua TFF tangu msimu uliopita, lakini Juma Nyosso beki wa Mbeya City aliyefungiwa kwa kosa linalofanana na la Tambwe keshahukumiwa miaka miwili, tena ni msimu huu. Suala la Ngoma kumpiga kichwa Kessy tuliwaandikia TFF tangu mechi ya kwanza baina ya Simba na Yanga, lakini yote wapo kimya hawajajibu, alisema Manara.Pia alitoa malalamiko kadhaa kwa Ofisa Habari wa Yanga, Jerry Muro akidai ametoa kauli zisizo za kiungwana kwa viongozi wa Simba, lakini hakuna hatua zilizochukuliwa dhidi yake.Suala la Ramadhan Singano limeachwa kwa muda mrefu ilihali klabu iliomba kupitiwa upya kwa kesi hiyo na pia Kamati ya Hadhi na Haki za Wachezaji iliahidi kulipeleka polisi jambo hilo kubaini uhalali wa sahihi zilizopo kwenye fomu ya usajili ya mchezaji huyo. Hivyo kwa kesi hizo ni za muda mrefu na hakuna majawabu yoyote toka TFF na kamati zake, alisema Manara.  <topic>: MICHEZO 